LidanRubinov/Halacha-QA huggingface dataset:
שאלה: מציאת רב.: לכבוד הרב, שמי יובל ואני מתגורר במרכז הארץ. אני מתחזק ושומר מצוות כבר חצי שנה, וכל יום שעובר אני מרגיש חזק יותר וקרוב יותר לשם יתברך. רוב האנשים שאני שואל אותם כמובן אומרים לי שאסור למהר בכל הנושא של הדת, כי מי שעולה מהר, יורד מהר. אני מאוד מתחבר לכל התורה ובכלל, ללימודים האלה. לצערי לא זכיתי לגדול בבית דתי, אז אני "לבד בעסק", אבל ההורים תורמים ותומכים, אך כמובן שיש בעיות כלשהן. לא אכנס לנושא זה כי זוהי לא מטרת השאלה. הייתי רוצה לדעת איפה אני יכול למצוא רב שיבוא לעשות לי שיעורי תורה (פרטיים) בנושאים שונים ביהדות (בין אם זה גמרא, תנ"ך וכד ), בשביל שאוכל להרחיב ולהעשיר את הידע התורני שלי. ב מראש, יובל
תשובה: וברכת ד  כדאי לפנות לארגון,צהר" אולי הם יוכלו לעזור לך למצוא רב ירא שמים שיוכל להדריך אותך בדרך התורה והאמת. (אפשר לפנות אליהם באינטרנט). בברכת התורה והארץ יהודה הלוי עמיחי מכון התורה והארץ
שאלה: העליה להר הבית -דין רודף: שאלתי מעט פקובוקטיבית. האם אין בעלייה להר הבית בידיעה שתגרור אלימות מכוונת נגד יהודים בבחינת דין רודף? הרי האנשים שעלו לאחרונה להר הבית גרמו ביודעין לגל אלימות שהסתיים ברצח של 7 יהודים עד כה. אם כן, מדוע הממסד התורני עומד מנגד?
תשובה: וברכת ד  ראיתי את דבריך ונזכרתי שפעם ראובן פנה בשאלה. שמעון-השכן שלי איים עלי שאם אתהלך בביתי, אפילו ללא רעש ובלאגן, אלא עצם ההליכה שלי - ראובן מרגיזה אותו, ואם אני לא אפסיק ללכת הוא יעשה לי צרות וחבלות ויפגע בגופי ורכוש וגם בבני משפחתי. האם אני צריך להמנע מללכת בביתי או שמא בשביל ה ובשביל ששמעון לא יתרגז עלי ועל בני משפחתי עלי לוותר לו ולעזוב את ביתי?! אינני נוקט עמדה האם לעלות להר או לא, אבל צריך להיות ברור לכולם שהר הבית הוא שייך לעם ישראל, והוא מקום שבו הקריב אברהם אבינו את יצחק בנו, שנים רבות קודם להופעת הדתות המזויפות. לעניין הרציחות וההריגות של בני ישמעאל אין לזה שייכות כלל להר הבית, הם ידם בכל ויד כל בם, מעולם לא הפסיקו את הרציחות והפגיעות לפני מלחמת ששת הימים ואחריה, הם רוצחים ופוגעים בעם ישראל כפי שהזוהר הקדוש הסביר שהייתה להם זכות על ארץ ישראל בגלל ברית ישמעאל, אבל זכות זאת הייתה כל זמן שארץ ישראל לא הייתה מיושבת וכעת חוזרת הארץ לבני אברהם אבינו אלא שישמעאל נלחם ולא רוצה לראות את ישראל חוזרים לאדמתם, ועל כן הם הורגים ורוצחים, אם לא הייתה טענת הר הבית היו מוצאים טענת חילול קבר "קדוש" שלהם וכדו. על כן צריך להבהיר תחילה למי שייך הר הבית. שבת יהודה הלוי עמיחי מכון התורה והארץ
שאלה: רוח רוצה להכנס בי: לכבוד הרב, לפני יום- יומיים היה לסבא שלי זכרונו לברכה אזכרה ( היה איש צדיק מאוד), לפני יום חלמתי בלילה שאני בהריון ושאני בחודש תשיעי, ורוח רודפת אותי ורוצה להכנס לגוף שלי על ידי כך שהיא תדע לי ביד, וכל החלום החבאתי מתחת לבגדים את הידיים. ואז שאלתי את הרוח למה היא רוצה להכנס דווקא אליי, יש המון אנשים מסביבי, והיא אמה שאני מהמשפחה של סבא שלי, וסבא שלי עשה לה משהו והיא רוצה להתנקם על ידי כך שתיקח את הגוף שלי, ואז ילדתי את הבת שלי בחלום( במציאות אני רווקה ולא בהריון) והיא אמרה לי שאם אני לא אתן לה להכנס אליי היא תכנס לבת שלי, בחלום לא היה אבא לתינוקת ולא ידעתי איפה המשפחה שלי אז לא הייתה לי ברירה והחלטתי שעדיף שהרוח תיכנס לבת שלי ולא אליי,כי אין מי שיתפל בה אחר כך, ואני גם אוכל למצוא דרך להוציא ממנה את הרוח. והרוח נכנסה לתינוקת. והתעוררתי מיד, היה בוקר והבחנתי שהיה לי סימן מכה כחול ביד בדיוק איפה שהרוח בחלום רצתה לגעת בי. אני לא יודעת מה החלום הזה אומר? ומה אני צריכה לעשות? אבל אשמח לתשובה, יום טוב, ו מראש!
תשובה: אינך במדריגה לקבל חלום שיש בו אמירה אלוקית כיוסף וכאמוראים, אלה דמיונות הנפש. לכן להתעלם, ולהמשיך בתפילה ובעשיית חסד כמו תמיד. שומר ד  כל אוהביו.
שאלה: שתי חלומות עם מלאכי חבלה: חלמתי שתי חלומות בלילה אחד. אני רוצה לומר קודם כל שאני בתהליך של התחזקות שהתחיל בתחילת שבוע שעבר. לאחר כמה שנים שלא חלמתי חלומות, חלמתי במוצאי שבת 2 חלומות בלילה אחד. חלום ראשון זה ערבי שהלך במדרכה שמקבילה למדרכה שאני הולך עליה ואני מסתכל לו בעיניים ופתאום הוא רץ אלי זרקתי עליו תגקט בזמן שאני בורח ממנו והוא הצליח להשיג אותי ואיך שהוא מגיע אלי הופסק החלום. חלום שני אני זוכר ממש טיפה ממנו, אני רק זוכר שמישהו שואל אותי (לא זוכר מי זה הבן אדם הזה, לא זוכר אם אני מכיר אותו או לא) "אתה יודע מי זה גוג? " ואני עונה לו כן אובמה. אני זוכר שהוא חייך רק ולא זוכר את המשך התגובה שלו ואת החלום.
תשובה: וברכת ד  חלומות שווא ידברו, אין כאן לא רמז ולא תחילת רמז, אלא הרהורי היום שמתגלים בחלומות שאינן מעלין ואינן מורידין. התחזק במעשים טובים, להוסיף יראת שמים ואהבת האדם. להרבות כבוד שם ד  בעולם. שבת בברכת התורה והארץ יהודה הלוי עמיחי מכון התורה והארץ
שאלה: האם מותר לקבל כסף מתביעה על פגיעה בפרטיות?: האם מותר לקבל כסף מתביעה על פגיעה בפרטיות? יש חוק הגנת הפרטיות שעבירה עליו זה פיצוי של עד 50 אלף שקל חללא הוכחת נזק. הא מותר לי לתבוע ולקבל כסף או שזה גזל? כי חרת איני רואה איזה עונש נתן להטיל על מי שעובר על החוק ופוגע בכבוד האדם. שני האם מותר לתבוע נניח משטרה או רשות ציבורית שפגעו בי באמצעו תסמכותם לא כדין ולקבל פיצוים לפי דין תורה.
תשובה: וברכת ד  מכיוון שדינא דמלכותא דינה, ומכיוון שאי אפשר לסדר דברים פליליים אלו, התורה התירה למלכות לתקן תקנות ולעשות דברים על פי חוק. ועל כן אפשר ללכת לתבוע בדברים אלו על פי חוק המדינה, ואפשר גם לקבל את מה שהחוק מקנה. בברכת התורה והארץ יהודה הלוי עמיחי מכון התורה והארץ
שאלה: קיום יחסי אישות ללא מקווה: לאחר הלידה הרביעית לפני כחצי שנה,אישתי החליטה שהיא אינה מעוניינת לעשות מקווה, לאחר שלושה חודשים איכשהו הצלחתי לשכנע אותה ולאחר מכן שוב היא אינה רוצה ללכת למקווה.כך שאני איני יכול לקיים כל מגע עימה דבר שבהחלט פוגע בי ובה. כמובן שאיני מחסיר ממנה מחמאות ומילים טובות. כך כבר חודשיים וחצי. עד עתה התעקשתי שעד שאינה עושה מקווה אנו לא יכולים לקיים את המצוות של ביני ובינה. מה עלי לעשות? הטענה שלה היא לא לעניין ההפסקה של 7 ואחריהם 7 נקיים, אלא רק לעניין המקווה. במידה ונוצר מגע האם עלי לעשות פעולה כלשהי? אודה לתשובה מהירה.
תשובה: וברכת ד  לדעתי עליך למצוא מי שיוכל לדבר עימה לעניין המקווה תפקידו ומעמדו. רצוי שהאיש שימצא יכיר אתכם מעט, ואז תבוא אליו לשיחה פתוחה. יתכן שהדבר יעזור. בכל אופן ללא התערבות חיצונית לא נראה שהדבר יוכל להסתדר. וכדאי להקדים לחפש מי שיכול לעשות כן. בברכת התורה והארץ יהודה הלוי עמיחי מכון התורה והארץ
שאלה: הפסק טהרה: אני 6 שבועות אחרי לידה ביום רביעי בצעתי הפסק טהרה יום חמישי שכחתי לבדוק יום שישי בדקתי שבת שכחתי וראשון בדקתי. מה הדין האם יום ראשון הוא יהיה ההפק או אני יכולה להחשיב את הימים שכן זכרתי ובדקתי? מתי עלי לטבול???
תשובה: וברכת ד  מזל טוב ללידה וגידול קל ונעים אם היה מוך דחוק לאחר ההפסק עד שעות הלילה א"כ אפשר להחשיב את יום ה  כיום הראשון, אולם אם לא היה מוך דחוק, א"כ יום שישי הוא היום הראשון ואז הטבילה ביום ה  בלילה (אור ליום שישי). שבת יהודה הלוי עמיחי מכון התורה והארץ
שאלה: פירוש חלום: אבי נפטר לפני כחודשיים ממחלת הסרטן ואני הייתי איתו לבד בנשימתו האחרונה. חלמתי שלוש חלומות מאז. חלום ראשון: אני והוא הולכים ברחוב עם הרבה אנשים מסביב ורק אני דיברתי. באותו חלום בסיטואציה אחרת, אני ואחותי מדברות ויודעות שהוא עומד למות והוא צופה בנו מרחוק מתוך ההמון האנשים. חלום שני: דיברנו בטלפון על נושא כללי חלום שלישי לפני מספר ימים: אני נמצאת בחצר שלא שלי עם הרבה. ילדים ונגשות אלי שתי בנות ומבקשות שאעזור להן למצוא חברה אולי. אנחנו נגשות אל הדלת ומבחי לדפוק אבא שלי פתח את הדלת פינה לנו את הדרך להכנס וחייך אלינו. הוא היה נראה קורן, לבוש אלגנט עם שיער מסודר וכיפה לבנה על ראשו אשמח לפתרון החלום.
תשובה: וברכת ד  המקום ינחם אותך ואת אחותך, מן השמים תנוחמו. דברי חלומות לאחר מחלה ארוכה ומתישה הם ידועים, ואנו אין לנו דבר עם דברי חלמות שאינם מעלים ואינם מורידים. עלינו לעשות נחת רוח לנפטרים, להרבות צדקה וחסד, לעזור לחלשים ומבקשי עזרה. בפעולות אלו אנו עושים נחת רוח גדולה לנפטר שממשיכים את דרכו לעשות טובה לאנשים. (גם בחלום השלישי ישנה עזרה לזולת ונחת רוח). הרבו בטובות וחסד וראו אך טוב וחסד כל ימי חייכם. שבת יהודה הלוי עמיחי מכון התורה והארץ
שאלה: להתיר נדר: לפני מספר חודשיים חליתי במחלה קשה והופעל עלי המון לחץ אז נדרתי לעצמי שאם הכל יגמר בטוב אני יפסיק לעשות פעולה מסוימת. היום אני לא בטוח שאני יכול לעמוד בנדר שנדרתי ואני לא בטוח מה לעשות מפני ש: א. אני לא בטוח אם זה נדר כי אמרתי לעצמי בלב ולא נדרתי במשהו זה היה בערך " אני נודר שאם X יקרה אני לא יעשה את Y " ב. אני ראיתי שצריך ללכת לרב שיתיר את הנדר אבל אני גם במקום קטן שבו כולם מכירים את כולם אז אני ישמח לדעת אם יש דרך להתיר את הנדר בעצמי ד
תשובה: לשואל גם נדר על תנאי צריך להתיר. נדר אי אפשר להתיר לבד, אלא צריך ללכת לחכם (רב) שיתיר. אם אינך רוצה שאחרים יידעו, תלך למקום שבו לא מכירים אותך, ותיגש שם לרב בית הכנסת או רב השכונה. אפשר לנסות לברר קודם בטלפון עם הרב. אפי קיציס
שאלה: כשרות של חברת   טבע דלי  : כבוד הרב, מבקשת לברר לגבי כשרות המוצרים של חברת "טבע דלי" זו חברה שמייצרת תחליפי בשר טבעוניים על בסיס הצומח. הכשרות היא כשרות רגילה בהשגחת רבנות דימונה. ממה שהבנתי, אנשי קהילת הכושים העבריים בדימונה לוקחים חלק בייצור, האם יש לסמוך על הכשרות הזו?
תשובה: 1. ככלל, כל כשרות רגילה היא משהו אחר. צריך לדבר עם הרב נותן הכשרות על המוצר. יש לספר לו איזו רמת כשרות את שומרת, ולשאול אותו האם זה מתאים לך. 2. כמעט בכל מקום גוים עובדים בייצור מזון. בשביל זה יש משגיח בייצור, כדי שהכל יתבצע ע"פ ההלכה.
שאלה: עצה לשמירת נגיעה במקום מעורב: אני בת 16 ועובדת במקום מעורב, רציתי לשאול איך אפשר לשמור נגיעה במקום מעורב? הבנים נוגעים לפעמים ולא נעים לי. אני לא יודעת כל כך איך להגיד שאני שומרת נגיעה,. אשמח אם תעזרו לי
תשובה: לשואלת:) סחטין על הרצון היפה הזה שלך! במצב כמו שאת מתארת- עבודה במקום מעורב, אני חושבת שצריכים להיות החלטיים ונחושים. דבר ראשון, כדאי לתת לאנשים מסביב להבין מה את רוצה: רתיעה מהנגיעה, נתינת הרגשה שאת לא מעוניינת בנגיעה. בעיקר שפת גוף. דבר שני, לשים את זה על השולחן ולהגיד "אני אשמח אם לא תיגע בי, אני שומרת נגיעה" (כמובן בנעימות) שמירת נגיעה כיום היא דבר נפוץ, אנשים מכירים את המושג ומכבדים זאת. התגובות שאת יכולה לקבל יכולות להפתיע אותך לטובה! אם לא נעים לך להכריז בקולי קולות או לומר זאת בקול או אפילו לומר לאנשים מסוימים בשקט, תיגשי לאחד האנשים הקרובים אלייך שם ותסבירי לו או לה, ואולי אפילו תבקשי עזרה בכך. הוא או היא יכולים להיות השגרירים שלך וכשהם רואים שמשהו מפריע לך, הם יעירו למי שצריך. זה קשה להעיר וזה קשה לייבש אנשים שבסך הכל נוגעים מתוך הרגל או סתם סחבקיות, אבל זאת בדיוק "השמירה" על עצמך, הדיוק בדברים ובמקומות הקטנים. תזכרי שזה לא מקטין אותך, להפך, זה רק מגדיל ומעצים את מי שאת! את לא כמו כולם, את מיוחדת. מקווה שהועלתי, ובכל מקרה, מוזמנת תמיד לפנות למייל! בטוחה בהצלחתך! ומעריכה את הכוח! אפרת f_ei walla.com
שאלה: כרוב המיוחד - מעמד הר סיני: על פי רוב המפרשים ופשט הפסוקים אנו מסיקים כי העם לא ראה כל תמונה במעמד הר סיני ושמע רק את הדיבור האלוקי. לאחרונה נחשפתי למקור מתוך "תורה שלמה" המביא מספרו של מנחם ציוני המצטט את קטע מספר הבהיר ודעת יוסף בן עוזיאל, כי העם ראה מה שהוא מכנה "הכרוב המיוחד". שאלותי הם 1)האם הדעה הזו שראו דמות כל שהיא במעמד היא דעה איזטורית או מינסטרימית ביהדות? 2)האם עדיין הקול ששמעו יצא "מן השמיים" ולא היה תלוי בכרוב זה או הכרוב עצמו הוא שנראה והוא שדיבר וממנו יצא הקול והדברות? ב איתי
תשובה: א. ראו בעין נשמתם, כמה דאת אמר  נראים דבריך. ודאי לא ראו בעיני בשר את הא"ס ברוך הוא, שהוא מעל גבולות הזמן והמקום, ולא ראינו כל תמונה זולתי קול. אלא נשמתם ראתה, ויש בכך ודאות מוחלטת הרבה מעבר למה שעין הבשר יכולה לקלוט. ב. הכרוב או שאר התאורים, הם תיאור מהות החיבור הנשמתי, ולא ראיית בשר.
שאלה: חגיגת ברית: אנחנו רוצים להפריד בין הברית עצמה לבין החגיגה שלה. תאריך הלידה משוער לתחילת מרץ, אבל יכול בהחלט להיות בפברואר או בסוף מרץ. הבעיה שככל הנראה יצא לנו לחגוג בספירת העומר, לפני לג בעומר - אנחנו תלויים במשפחה שבאה במיוחד מכמה מקומות בחו"ל. מבחינתנו החגיגה זו ארוחה כלשהי ואולי כמה דברי ברכה. בלי ריקודים או משהו כזה, אפשר גם לוותר על המוסיקה (אולי רק מוסיקת רקע שקטה, יכול להיות נעימות בלבד). האם יש בעיה עם זה? אחת הסיבות לקיום החגיגה שאחרי זו באמת המשפחה שבאה מחו"ל ולא יכולה "לקלוע" לתאריך של הברית. חלקם מגיעים מקנדה ואי אפשר פשוט לתפוס מטוס ולבוא.
תשובה: ראשית נקדים בתפילה שתזכו ללידה קלה מתוך בריאות, נחת ושמחה. לגבי הרצון שלכם להפריד בין סעודת ההודיה על הילדה לבין ברית המילה. יש לציין כמה דברים: א. ישנה מצווה לערוך סעודה אחר ברית המילה. ועל כן אתם צריכים לדאוג לסעוד סעודה חשובה אחר הברית לכבודה של ברית המילה. ב. אם אתם רוצים לערוך סעודת הודיה נוספת. אין בכך שום בעיה, ואתם רשאים לעשות זאת בזמן אחר. ג. לגבי התאריך של סעודת ההודיה. כיוון שהיא איננה סעודת מצווה, אם היא ללא מוזיקה וריקודים אין מניעה לעשות אותה בימי ספירת העומר. רבה, הלל
שאלה: רעיון חדש שלי: שמי אלעד וברצוני לשתף אותך בדבר שכתבתי על פרשת שבוע ולשאול מספר שאלות משהו שנכתב על פרשת שבוע ארבעה ראשי תקופות יש בתנ ך. המחולקים לארבעה מבנים 1) תיבת נוח 2) בית מקדש ראשון 3) בית מקדש שני 4) בית מקדש שלישי. כל תקופה היא מעגל חיים החוזר על עצמו במעגל חיים שקצת משתנה. המבנה צורתו וגדלו מסמלים את הרמה הרוחנית טובה או רעה של אותו דור ואף רומזת כל פעם מחדש על כעסו של האל על האדם-בספר בראשית תיבת נוח מתוארת כמבנה הנועד להגן על המשך האנשות בפני אסון מתקרב-בכל ארבעת המעגלים בהם יש מבנה המאפיין את המעגל. המבנה אמור להגן על האדם בעזרת תפילה ומנחת הקורבן לאל. צורת המבנה שונה אך מטרתו דומה לנקות את חטאי הדור. המבנה עצמו שונה משום שהוא מוטעם למטרה וזו הגנה מפני הדור והגשמה עצמית. נציין כאן שיש עניין של שאלה ותשובה. פירוש: למה עשית את מה שעשית והאפשרות לקבל תשובה בעזרת חזרה מאותו מעשה. בתיבת נוח יש זמן שהאל מחכה לחזרה בתשובה של 120 שנה-מעגל החיים הראשון(תיבת נוח) והרביעי (בית המקדש השלישי) מקבלים אחד לשני ורומזים על התחלה ואף אח כ תהליך של התחדשות הנובעת מחזרה על שאלה וממנה חזרה בתשובה- סיכום: ארבעה מבנים מסמלים ארבעה תקופות של האדם-כל תקופה והדרגה הרוחנית של האדם- אם האדם חוטא הוא מקבל עונש שמתאים לרמה הרוחנית של אותו דור -אולי כאן אפשר להשוות בין העונש של דור המבול לחטאי הדור האחרון- שאלות: 1)האם אפשר להשוות בין דור המבול לדור האחרון 2) האם ארבעה המבנים שציינתי יכולים לסכם ארבעה תקופות שונות של שכר ועונש - מראש על התשובה אלעד
תשובה: רעיון חביב, אם כי יש להעיר שהמקדשים והתיבה לא נועדו להגשמה עצמית אלא לעבודת ד. כמו כן, תשתמש בלשון ח ותכתוב הקב"ה, ולא האל, שעלול להיות בזה ניחוח שאינו מזדהה עם אלוקי ישראל בדוקא. יש ברבותינו מקורות לכך שנשמות דור המבול שבות בדור הגאולה.
שאלה: שימורי חומוס: לעתים בשימורי חומוס אני רואה מן ג לי כזה שדומה טיפה לג לי שיש בגפילטעפיש. על האריזה כתוב שראוי לבדוק לפני השימוש. האם הג לי מראה על נגיעות? ובכל מקרה, מה כן מראה על נגיעות בשימורי חומוס?
תשובה: הג לי הקרוש הוא מים של הבישול של החמוס, שבאופו טבעי הוא נקרש. בענין הנגיעות עיין
שאלה: ברכה אחרונה: אני כרגע מאוד משתדלת לחזור בתשובה ו אני מאמינה באמונה שלמה שהקב"ה קיים והגאולה עומדת להתקיים ממש בזמן הזה! אבל חברותיי מדברות לשון הרע ואין לי בגדים המתאימים לערכי הצניעות ורוב הזמן קשה לי אבל אני באמת מאושרת מכל ליבי אך האם פיספסתי את הרכבת האחרונה? את ההזדמנות להינצל מכבלי משיח?
תשובה: "כל עוד הנר דולק אפשר להמשיך ולתקן" - הוא כלל שאנו חיים לאורו. להפך, העובדה שאת נמצאת בעולם התיקון, משתדלת ומתקדמת - זה בדיוק הדבר הנכון לעשותו, ולא זו בלבד שלא פספסת שום רכבת, אלא שאת מתקדמת להיות נהג הקטר של הרכבת. ויישר כוח
שאלה: שמיעת שירים בזמן לא קל: בגלל הטרור. לעיתים לצערנו שומעים שאדם נפטר מן העולם. האם (לא מבחינה הלכתית-כי אני מניחה שאין בעיה)- אפשר לשמוע שירים שמחים וקיצביים לשמחתך ולהנאתך, בזמן שיש אנשים מעמנו שנפגעו בגלל היותם יהודים ויושבים שבעה, או נמצאים עם קרוביהם בבתי חולים. בשורות טובות.
תשובה: העולם בו אנו חיים הוא מורכב מאוד, ויש בו אירועים שמחים ואירועים עצובים מאוד. לא יהיה זה נכון להשתעבד רק לאירועים הכואבים מאוד, ועל כן מותר לאדם לשמוח, ומותר לאדם לשמוע מוזיקה שמחה. מתי לא? בשני מצבים: מצב אחד בו הוא נמצא ליד האדם הסובל והכואב, ושמיעת המוזיקה השמחה פוגעת מאוד בזה שנמצא לידו, והנפגע חש שאין איש איתו וכדו  - מצד בין אדם לחבירו חובה להימנע מכך. מצב שני הוא מצב בו האדם מתדרדר לעולם פנימי שהוא נעשה אדיש בכלל, ולא איכפת לו יותר משום דבר. זה המקום לעצור, להתחדש ברגישות למצבים הקשים, ולהמשיך לחיות בצורה המורכבת שהחיים מזמנים לנו. ויישר כוח על הרגישות
שאלה: לשון הרע: יש לי חברה שלא מרגישה בנוח לספר את סודותייה לאחרות חוץ ממני והיא מספרת לי שבנות פוגעות בה והיא משתמשת בלשון הרע אם אעצור אותה יהיה לא נעים ואם לא אחטא בשמיעת בלשון הרע מה לעשות ואיך להתמודד?
תשובה: לא רק שהקשבה לה אינה לשון הרע - אלא זו מצוה גדולה, לאפשר לה לפרוק את הלב ואת כאבה, ולהיות לה לאוזן קשבת. ברם, מה כן מוטל עלייך? א. להתייחס לכל מה שהיא מספרת כאל סיפור ולא כאל עובדות. את צריכה תמיד להזכיר לעצמך שמה שאת שומעת הוא נקודת המבט והמוצא של המספרת, וסביר להניח כי אם הבנות האחרות תספרנה את הסיפור - את תשמעי משהו אחר, וכדו. כך את עצמך ניצלת מלשון הרע שבדברים, כי מבחינך זה לא עובדות אלא נקודת המבט שלה. ב. לבחון מה את יכולה לעשות כדי שהמצב יהיה טוב יותר - בין אם מדובר להאיר לה את הנקודות הטובות שקיימות, ולייעץ לה כיצד לנהוג ואיך להסיר את המצוקה, ובין אם תהיה לך דרך לפנות לבנות המציקות, ולפתוח אצלן פתח מאיר בלב. האם את מסוגלת ללכת בדרך זו?
שאלה: הלשנה: אני עובד במוסד ציבורי וידוע לי על מעילה של כסף בעבודתי וגם על עובדים שחורגים מתקנון העבודה ולא עובדים ביושר האם אני חייב לדווח על זה או שיש פה איסור כמו שכתוב " למינים ולמלשינים לא תהי תקווה"
תשובה: העניין צריך זהירות רבה. יש מקום להלשנה רק כשהיא באה למנוע נזקים גדולים. לעתים מאחורי הגילויים יש רצון לפגוע וכד  - לכן צריך שיהיו לדווח הזה תנאים ברורים. הרב אבינר כתב במאמר בתחומין כרך ב  במאמר על לשון הרע בקיבוץ, מתוך עלון מושב קשת, ובתוכו הביא תנאים להיתר לשון הרע לתועלת, על פי החפץ חיים: א. שראה את הדבר בעצמו ולא דבר ששמע מאחרים אא"כ התברר לו בצורה ודאית שהדבר אמת (י, ב). אמנם אם הדבר רק שמועה שהגיעה לאזניו ולא היה אפשר לברר אמיתתה, יש מקום להקל בתנאי שידגיש שלא ראה את הדבר בעצמו, רק שמע וצ"ע. (הלכות רכילות, כלל ט, באר מים חיים י ט). ב. שיתבונן היטב אם באמת המעשה שראה הוא רע, או ההתנהגות היא רעה (י, ב). כי אולי יש לזה סבות שונות, ואולי לא דן אותו לכף זכות, וצריך לבדוק את הענין בכל פרטיו לפני שמדבר (ע  באר מ"ח שם, ס  ו). וע  פתיחה (עמ  יא) שלא לשמוע בעל דין לפני שיבא בעל דין חבירו. ג. שהוכיח קודם את החבר הזה כדי שיתקן את התנהגותו אם היה סכוי שתוכחה זו תועיל (י, ב). ואיך אפשר לבוא אליו בטענות אם בכלל לא העירו לו על כך לפני כן וניסו לתקן. ולגבי רכילות אין כלל זה על תוכחה (רכילות ט, באר מים חיים ט). ד. שלא להגזים כשמדברים עליו, ולא להוסיף פרטים שאינם שיכים לענין (י, ב). וכן יש להזהר לא לספר רק חלק מן האמת, אם השמטת חלק מן האמת מגדילה את העוולה. זאת אומרת שיש מקום ללמד עליו זכות, לנמק ולהסביר את התנאים, ומה שקדם וכו  ולא רק עובדה יבשה, ועי"ז שמדלג על כל זה, הוא מגדיל גנותו של האדם הזה (באר מים חיים, י, סוף ס  ט). ה. שיכוין לתועלת, (י, ב), זאת אומרת שמשוכנע בעמקי לבו אחרי ברור אמיתי, שצרוף חבר זה לקבוצה יביא נזק לקבוצה, ורק בגלל זה הוא מדבר ולא מתוך שנאה שיש לו על חבר זה מפני שהחבר הזה עשה לו צרות. או דבר נגדו או לא רצה לעשות לו טובה, ולכן הוא רוצה עכשיו שהחבר הזה יתבזה ויתגנה, וזה כמו נקמה. וצריך שיהיה סכוי של תועלת בדבריו אל הצבור, זאת אומרת שהאנשים יאמינו לו ויתחשבו בנמוקים שהוא מביא, אחרת אין שום תועלת בדבריו. ואדרבה אח"כ כשיהיו מרוגזים על החבר הזה יאמרו לו: יפה אמר עליך פלוני שאתה כזה וכזה (י, ד) (ובאר מים חיים) (הלכות רכילות ט, יב ב). ואם מרגיש שמדבר מתוך שנאה אז בעצם הוא צריך להיות פטור מלדבר, אבל לא כן הדבר, משום לא תעמוד על דם רעך, אלא חייב להתעצם לדבר מתוך כוונה לתועלת ולא מתוך שנאה (הלכות רכילות כלל ט, באר מים חיים ג), ועוד פעם: שמשער שהצבור יתחשב בדבריו והם יהיו לתועלת. ו. אם יכול לסובב את התועלת בדרך אחרת בלי לספר לה"ר אז אסור (י, ב) והוא הדין אם יכול להגיע לתועלת הזאת בלי לספר את כל הפרטים לגנותו. אז יספר את המינימום ויקטין את עוולתו כמה שאפשר. ז. שלא יגרום לו נזק יותר מדי גדול (י, ב) (עיי"ש את הפרטים ובה  רכילות, ט, יג, ג). שים לב היטב לסעיף ג  יש מקום לפנות (אם צריך אז בדרך אנונימית) לאנשים עצמם ולדרוש מהם לתקן ואף לפצות על הנזקים שגרמו. עיין גם בקישור להלן
שאלה: הלשנה: אני עובד במוסד ציבורי וידוע לי על מעילה של כסף בעבודתי וגם על עובדים שחורגים מתקנון העבודה ולא עובדים ביושר האם אני חייב לדווח על זה או שיש פה איסור כמו שכתוב " למינים ולמלשינים לא תהי תקווה"
תשובה: לו ההתמודדות עם שחיתות ועם מעילה הייתה כלולה "ולמלשינים אל תהי תקווה" - היא אכן הייתה אסורה. אולם לא על זה מדובר בתפילה. בתפילה מדובר על השלנות על יהודים ומסירתם לגויים, שהיו נוהגים בהם שלא בצדק, והיו הורגים אותם ואונסים אותם וכדו. מזה התפתח גם האיסור החמור של "מוסר" (בצירה), שהיה האיסור החמור ביותר בתקופת הגלות, ונותר גם היום כחמור מאוד בהקשרים החדשים. אולם כאשר מדובר במעילה במוסד ציבורי זוהי חובה על האדם לעשות את מה שביכולתו כדי להיות חלק מהמאבק בשחיתות ובשקר, במעילה בכספי ציבור ובלקיחתם וכדו. עכשיו צריך לשקול מה אתה מסוגל לעשות ומה לא. נראה לי כי חובה קודם כל להתמודד עם המעילה, ואת הסטייה מנהלי עבודה וכו  - להשאיר למנהלים. ויישר כוח על הרגישות
שאלה: איפה הבחירה החופשית?: ישנה שאלה שמציקה לי הרבה מאוד זמן ולא קיבלתי עליה מענה. כפי שידוע לאדם יש בחירה חופשית ואת השכר או את העונש על מעשיו הוא יקבל אחרי מאה ועשרים. בנוסף בתורה יש איסורים שבעצם מי שעושה אותם עובר על איסור וחוטא. השאלה שלי היא איפה הבחירה החופשית של אנשים שנולדו עם נטיות מיניות הפוכות? למה הם צריכים להיענש אם הבחירה החופשית נשללה מהם?
תשובה: האם אתה מכיר מישהו שלא נולד בתנאים מסוימים? עם תכונות מסוימות? עם נטיות שונות? איפה הבחירה החופשית שלך, אם לא אתה בחרת במשפחה בה תיוולד, בגובה שלך ובמספר אחיך, ביצרים שלך ובתאוות שלך, בתקופה שבה תיוולד וכדו? לאמור: אדם מתחיל את חייו מנקודה מסוימת, שהיא כלל לא בבחירתו   לא התנאים הסביבתיים ולא כישוריו, יצריו ועולמו הפנימי. על בסיס הנתונים האלה הוא חי, ומצווה לבחור בטוב. אין כל ספק שיש כאלה שקשה להם הרבה יותר  יש כאלה שהמציאות מקלה עליהם  לכל אחד יש נקודת פתיחה אחרת ומהלך אחר של חיים, ולכל אחד הייעוד שלו והשליחות שלו. בתוך המסגרת הזו יש בחירה חופשית, שבה כאמור, כולנו מצווים לבחור בטוב, מתוך הכוחות והתכונות והאופי השונה של כל אחד מאתנו. האם הדברים נראים לך?
שאלה: חינוך ילדים: אנחנו משפחה שומרת מסורת. משתדלים עד כמה שניתן לשמור. ילד הגדול שלנו בן 14 לומד בישיבה. הוא מתנגד בתוקף ללמוד בישיבה. הוא רוצה ללמוד בבית ספר רגיל. שעות לימוד בישיבה הן רבות. הוא לומד משבע וחצי בבוקר עד רבע לשש בערב. הוא מתנגד בתוקף ויש לנו מריבות איתו על בסיס יומיומי. הוא ירד בציונים. מסתובב עצוב ועצבני ומתנגד ללמוד בישיבה הזאת. בעלי לא מסכים להעביר אותו לחינוך רגיל ויש לנו הרבה מלחמות בבית בגלל זה. אני לא יודעת מה לעשות. אני בוכה כל יום בגלל המריבות האלה. המורים מתקשרים ומתלוננים שהוא לא לומד. הוא ילד טוב וחכם, אבל בגלל שהוא לא רוצה ללמוד במסגרת דתית הוא ממש ירד בלימודים. תיעצו לי בבקשה מה לעשות. אני ממש לא יודעת מה לעשות ואני רוצה שהמריבות האלה ייפסקו, שילד שלי יהיה מאושר, כי הוא לא ואני מאוד דואגת.
תשובה: אני מבין היטב את המצוקה הקשה שאת נמצאת בה. קשה לנסות להתמודד עם המצב. כאשר מצד אחד יש את הילד, ומצד שני את בעלך, ומצד שלישי את המערכת, ואת נמצאת בתווך   לא פשוט. ראשית, ברכות שיהיה לך חוזק לעשות זאת, והרבה כוחות ושמחה. לעצם העניין, מניסיוני למדתי כי לא ניתן לכפות ילד ללמוד במקום בו הוא לא רוצה, והכפייה משיגה כמעט תמיד את ההפך המוחלט. כואב לי על הילד, וכואב לי על בעלך שמאמין שאם הילד יישאר במקום בו הוא לומד עכשיו   הוא יגדל כירא שמיים ואוהב תורה. יכול חס ו אפילו להיות להפך. מצד שני, אני מבין היטב את בעלך, שחושב שהוא פועל לטובת הילד, ושמאמין כי הלימוד בישיבה ייטיב עם הילד. מה אפוא צריך לנסות לעשות? צריך לנסות לשכנע את בעלך ללכת בכיוון אחר, וזה ב"עיסקא" עם הילד, כלומר: להסכים עם הילד כי הוא יעבור ללמוד בבית הספר שהוא רוצה, ובד בבד אתם והוא תארגנו לו חברותא קבועה, או השתתפות קבועה בשיעור תורני, או חוג מסוים בתחום הזה   שהוא יקבל על עצמו ויעמוד בכך, ואולי מתוך זה יצמח הרצון שלו יהיה בעולם התורה, כי הוא בחר בכל הדרך הזאת. זה נראה לי הכיוון הנכון שיש ללכת בו. האם זה אפשרי?
שאלה: דורו של אחאב: הרב, לא מבין כיצד בדורו של אחאב שרמתו הרוחנית הייתה מאוד נמוכה ומלאה בעבודה זרה וכו שמרו על דיבור לשון הרע ומסופר גם שהיה מקרה (שאחאב נדמה לי) שמר על כבוד התורה.
תשובה: זו אכן שאלה מעניינת. מעולמם של ח, ובפרשנויות מאוחרות (כדאי ללמוד את "המספד בירושלים" של הרב קוק זצ"ל על הרצל, בו הרב קוק לא מזכיר במילה אחת את הרצל, ובונה את ההספד על לימוד דמותו של אחאב), נראה כי אחאב הוא הדמות המובהקת של אוהב ישראל, והימנעותו מלשון הרע ומדיליטוריא לא הייתה בגלל מצוות התורה וציוויו של הקב"ה, אלא בשל העובדה שכאוהב ישראל הוא יצר אווירה תרבותית בה לא אומרים רעות האחד על השני. גם כבוד התורה שלו נבע מכבוד הלאומיות הישראלית. מופלא, לא?
שאלה: הבא להורגך השכם להורגו: האם מותר להרוג יהודי לפי הכלל "הבא להורגך השכם להורגו" ואם לא למה יש דיון בגמרא על זה שדוד יכל להרוג את שאול לפי כלל זה (מסכת ברכות נח א)?
תשובה: בוודאי. אם חס ו יהודי קם להורגך - מותר לך להורגו. למעלה מכך, יש דין של "בא במחתרת", שבתנאים מסוימים (אני מדגיש כי התנאים הם מאוד מוגדרים וצריך להיזהר שלא להשתמש בדין זה בלי לדעת את פרטיו) מותר גם להרוג גנב שפורץ הבייתה, במצב בו מעריכים שזה עלול להתפתח לדיני נפשות, ושהוא יהרוג אותי. המוסריות האמיתית היא הימנעות קנאית משפיכות דמים במקום שאסור, ושימוש בה לצורך הגנה על חפים מפשע במקום שחובה לעשות זאת.
שאלה: איך לכפר על חטא: לאחרונה נפלתי בחטא התאווה למס דקות בודדות שבהן צפיתי בסרט לא הולם לאחר זמן ממושך שבו אני נלחמת ביצר הרע בהצלחה מלבד מעידה זו ומעידות קטנות אך אני עקשית ודבקה במטרה להלחם במחשבות הרעות וביצר רציתי לדעצ איך אפשר לכפר על החטא? אני מעוד מפחדת מעונש וממחשבות רעןת שמהרהרות בראשי בעקבות המעידה הזו אני משתדלת להתעלם מן המחשבות ומאמינה באלוקים הרחום והחנון ובטוב ליבו אך עדיין עולים בי פחדים וחששות שנובעות מהיצר.אשמח לעזרה
תשובה: התמודדות עם חטא נעשית בשלבים שלבים. אשרייך שאת רוצה לתקן. היסודות הבסיסיים של ההתמודדות הם בחרטה על העבר, וקבלה לעתיד שלא לעשות כך. חלק מזה הוא גם לומר בווידוי (מול הקב"ה, לא חס ו מול אנשים) את מה שעשית, חרטתך, וקבלתך לעתיד. כדאי ונכון לקבל על עצמך משהו חיובי, שלא עשית קודם לכן, וכתוצאה מהנפילה את מקבלת על עצמך כדי שהיא תיהפך מעולם הנפילה לעולם התיקון. ולא לשכוח   לשקם גם את הקשר עם הקב"ה, שלא ייראה בעינייך רק כמי שיושב בשמיים ומעניש, אלא כמי שאנו מקיימים כלפיו את "ואהבת את ד  אלוהיך בכל לבבך ובכל נפשך ובכל מאודך". והרבה שמחה